NOTĂ INFORMATIVĂ
privind necesitatea modificării Formularului Standard al Documentului unic de achiziții european, aprobat prin Ordinul ministrului finanțelor nr.72/2020

|  |
| --- |
| **Denumirea autorului și după caz, a participanților la elaborarea proiectului** |
| Ministerul Finanțelor |
| **Condițiile ce au impus elaborarea proiectului de act normativ și finalitățile urmărite** |
| Modificările propuse la Formularul Standard (DUAE), prin completarea cu două poziții noi, care prevăd prezentarea informației cu privire la beneficiarul efectiv, se întemeiază pe prevederile art. 20 alin. (1) lit. a) din Legea nr.131/2020 privind achizițiile publice.Astfel, operatorul economic prin DUAE, confirmă că nu se află în niciuna din situaţiile de excludere menţionate la art. 19 alin. (1) din Legea nr.131/2020 privind achizițiile publice, și anume *„Autoritatea contractantă are obligaţia de a exclude din procedura de atribuire a contractului de achiziţii publice orice ofertant sau candidat despre care are cunoştinţă că, în ultimii 5 ani, a fost condamnat, prin hotărîrea definitivă a unei instanţe judecătoreşti, pentru participare la activităţi ale unei organizaţii sau grupări criminale,* ***pentru fraudă şi/sau pentru spălare de bani****”.*Totodată, Legea nr.308/2017 cu privire la prevenirea și combaterea spălării banilor și finanțării terorismului, califică beneficiarul efectiv drept subiect responsabil pentru fapta de fraudă sau spălare de bani. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul actului normativ nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului și evidențierea elementelor noi** |
| Modificările propuse prin proiect se referă la prezentarea de către operatorul economic a datelor (*numele, cetățenia*) beneficiarului efectiv.Totodată, proiectul prevede noțiunea de *„beneficiar efectiv”*, în conformitate cu Legea nr.308/2017 cu privire la prevenirea și combaterea spălării banilor și finanțării terorismului. |
| **Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **Modul de încorporare a actului în cadrul normativ în vigoare** |
| Prezentul proiect este elaborat în temeiul art.1 și art.20 din Legea 131/2015 privind achizițiile publice. |
| **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul Ordinului cu privire la modificarea formularului standard al Documentului unic de achiziții european a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională/Procesul decizional, cât și pe www.particip.gov.md Proiectul se remite spre avizare Agenției Naționale pentru Soluționarea Contestațiilor, Agenției Achiziții Publice, Centrului Național pentru Protecția Datelor cu Caracter Personal și spre expertiză Centrului Național Anticorupție și Ministerului Justiției.  |

**Viceprim-ministru,**

**Ministru al Finanțelor Serghei PUȘCUȚA**